Професионалана оријентација

**Циљ програма професионалне оријентације** у основној школи јесте развијање спремности ученика да стиче знања о себи, другима, свету рада, да донесу реалне одлуке у погледу даљег опредељења, свесни шта оне значе за каснија професионална опредељења као и за даљи успех у раду, тако да на крају осмог разреда донесу реалну и зрелу одлуку у вези са избором средње школе. Посебан значај ова област рада у школи је добила од како се ученици одмах после завршене основне школе опредељују  за одређене образовне профиле. Програмом Тима предвиђено је да школа утиче на професионални развој и опредељења ученика кроз редовну и изборну наставу, као и кроз ваннаставне активности. Посебно важна улога Тима је рад са ученицима осмог разреда, који су укључени у бројне радионице на часовима одељењског старешине. Радионице прате петофазни модел у каријерном вођењу (самоспознаја; информисање о занимањима; могућности школовања; реални сусрети са светом рада и занимања и доношење одлука о избору занимања).

У оквиру радионице реални сусрети, наша школа је организовала сусрет са стручњацима из четири различите области. Сусрет са стручњацима одржан је 21.03.2018. у 18h. Ова активност осмишљена је као вид подршке ученицима да у личном контакту са стручњацима, сазнају о специфичностима посла, потребним условима, путевима школовања за занимања , како би приликом опредељивања за будуће занимање донели што бољу одлуку. Гости који су овом приликом изашли у сусрет ученицима и приближили своју професију били су: војни пилот у пензији-Чаба Шмит, фризер-Хрушкар Марина, медицинска сестра-Каблар Катарина и дипломирани фармацеут-Чалић Никола. Најсрдачније се захваљујемо нашим гостима.